
                   Nr.23/233/2005
AVIZ

asupra proiectului de Lege pentru acceptarea amendamentelor privind limitarea sumelor din Protocolul din 1992 pentru amendarea Convenţiei internaţionale privind răspunderea civilă pentru pagubele produse prin poluare cu hidrocarburi, 1969, încheiat la Londra la 27 noiembrie 1992

În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.34/2005, Comisia pentru industrii şi servicii a fost sesizată, cu nr.P.L.X 618 din 7 decembrie 2005, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru acceptarea amendamentelor privind limitarea sumelor din Protocolul din 1992 pentru amendarea Convenţiei internaţionale privind răspunderea civilă pentru pagubele produse prin poluare cu hidrocarburi, 1969, încheiat la Londra la 27 noiembrie 1992.



Proiectul de lege a fost emis pentru acceptarea de către România a unor amendamente la Protocolul din 1992 pentru amendarea Convenţiei internaţionale privind răspunderea civilă pentru pagubele produse prin poluare cu hidrocarburi a mediului marin. Aceste amendamente au fost adoptate de Organizaţia Maritimă Internaţională în baza Rezoluţiei LEG.(182) a Comitetului Juridic.



Proiectul de lege a fost avizat favorabil de Consiliul Legislativ, cu nr.1590 din 8 noiembrie 2005, cu observaţii care au fost incluse în text.



Dezbaterile asupra proiectului de lege au avut loc în şedinţa comisiei din data de 13 decembrie 2005.



La lucrări au participat 20 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât, cu 20 de voturi pentru, să avizeze favorabil proiectul de lege în forma propusă de Guvern. 

Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.

